Esterhuizen lei Haaie teen Rebels | Netwerk24
Die kapteinskapsrol word Saterdag aan die Haaie se Springbok-senter André Esterhuizen toevertrou. Foto: Gallo Images
Die Haaie se gereelde kaptein, Lukhanyo Am, kry vandeesweek ’n blaaskans en sy plek op buitesenter word deur Jeremy Ward geneem.
Die KwaZulu-Natallers, wat verlede week teen die Hurricanes onder meer erg deur beserings en siekte ontwrig is, het aan dié front darem beter nuus voor die kragmeting in Ballarat (’n klein stad in Victoria).
Die Bok-stut Thomas du Toit het ’n virus afgeskud en sal die nr.3-trui dra teen die Rebels, terwyl Makazole Mapimpi, wat die veld teen die Hurricanes moes verlaat ná ’n kopbesering, ook fiks verklaar is.
Bosch se plaasvervanger in Wellington, Boeta Chamberlain, het egter nie van die harsingskudding herstel wat hy teen die Hurricanes opgedoen het nie en het teruggekeer na Durban. Die vleuel/heelagter Lwazi Mvovo is opgeroep om hom te vervang.
* Haaie: Aphelele Fassi, Madosh Tambwe, Jeremy Ward, André Esterhuizen (k), Makazole Mapimpi, Curwin Bosch, Sanele Mohamba, Sikumbuzo Notshe, Tyler Paul, James Venter, Hyron Andrews, Ruben van Heerden, Thomas du Toit, Kerron van Vuuren, Ox Nche. PLAASVERVANGERS: Craig Burden, Mzamo Majola, John-Hubert Meyer, Le Roux Roets, Henco Venter, Louis Schreuder, Marius Louw, Lwazi Mvovo.